Soegiarto Adikoesoemo

**Soegiarto Adikoesoemo** ya iku pengusaha utawa pebisnis saka Indonésia kang dadi Prèsidhèn Komisaris ing PT AKR Corporindo Tbk.  Soegiarto Adikoesoemo lair taun 1938 ing Malang, Indonésia. Soegiarto kalebu salah sijining konglomerat paling sugih ing Indonésia lan ana ing urutan 39 ing taun 2018. Urutan iku luwih cendhèk tinimbang urutan wektu taun 2017, ya iku urutan 25. Urutan kasebut medun amarga rega saham ing badan usaha uga ora dhuwur tinimbang taun 2017. Soegiarto Adikoesoemo kalebu wong kang suksès ing pagawéyané amarga dhèwèké bisa nglakokaké bisnis lan usaha werna-werna. Soegiarto uga nduwèni jabatan penting ing kabèh badan usaha kang wis diyasa déning dhèwèké. Badan usaha kang diyasa lan dicekel déning dhèwèké kalebu akèh lan kalebu badan usaha kang jenengé wis gedhé. Dhèwèké ya iku salah sijining pengusaha kang nduwèni bisnis ana ing werna-werna bidang, antarané ing panyebaran bahan bakar kimia dhasar, bahan bakar minyak, jasa logistik, manufaktur sorbitol, lan bahan-bahan lim.

## Kauripan 
Soegiarto Adikoesoemo lair ing Malang, Jawa Wétan taun 1938. Soegiarto Adikoesoemo iku weton sekolah manengah lan diploma.
## Karir 
Ing 28 Nopèmber 1977, Soegiarto Adikoesoemo mulai ngadegaké badan usaha kang dijenengi PT Aneka Kimia Raya lan ing taun 1994 jenengé diganti dadi PT AKR Corporindo. AKR Corporindo iku badan usaha kang ana ing bidang panyebaran bahan bakar kimia dhasar. Ora mung ing panyebaran bahan bakar, nanging AKR Corporindo uga nggedekaké bisnis ing bidang industri. Soegiarto Adikoesoemo uga nduwèni anak-anak badan usaha liyané ing Indonésia, ya iku ing Cina nanging badan usaha kang ana ing Cina wis di*divestasi*.

### PT AKR Corporindo 
PT AKR Corporindo Tbk. utawa AKRA kalebu salah sijining badan usaha kang diyasa déning Soegiarto Adikoesoemo. Badan usaha iki kalebu badan usaha multinasional kang gedhé lan suksès ing Indonésia. Badan usaha iki ora mung nglakokaké siji bidang usaha, nanging uga nglakokaké pirang-pirang bidang usaha. PT AKR Corporindo ya iku badan usaha kang ana ing bidang panyebaran bahan bakar kimia dhasar. Nanging, ora mung kuwi waé usaha kang ana ing PT AKR Corporindo. PT AKR Corporindo uga nduwèni usaha ana ing bidang logistik, manufaktur, tambang lan ngurus dedagangan batu bara. Fokus kang diutamakaké ing badan usaha iki ya iku tetep ing panyebaran utawa distribusi bahan bakar minyak lan bahan bakar kimia dhasar. Badan usaha iki uga nglakokaké panyebaran bahan bakar kanggo penerbangan lan nglakokaké stasiun layanan ing Indonésia bareng karo salah sijining perusahaan minyak lan gas saka Inggris.

Karir Soegiarto Adikoesoemo saliyané dadi Prèsidhèn Komisaris ing PT AKR Corporindo Tbk.

* Presidhèn Dirèktur ing Guangxi (Guigang) AKR Container Port Co. Ltd (2006)
* Presidhèn Dirèktur ing AKR (Guigang) Transshipment Port Co. Ltd. (kawit 2006)
* Presidhèn Dirèktur ing AKR Guigang Port Co. Ltd. (kawit 2006)
* Prèsidhèn Komisaris ing PT Arthakencana Rayatama (kawit 1992)
* Prèsidhèn Komisaris ing PT Arjuna Utama Kimia (kawit 2007)
* Prèsidhèn Komisaris ing PT Andahanesa Abadi (kawit 1992)
* Prèsidhèn Komisaris ing PT AKR Niaga Indonesia (kawit 2012)
* Prèsidhèn Komisaris ing PT AKR Land Development (kawit 1998)
* Prèsidhèn Komisaris ing PT Sorini Towa Berlian Corporindo (1994)
* Panuntun ing AKR (Guang Xi) Coal Trading Co. Ltd. (kawit 2008)
*Prèsidhèn Komisaris ing PT Agro Asia Manunggal
*Wakil Panuntun ing Khalista (Liuzhou) Chemical Industries Ltd.

## Pangaji-aji 
* Soegiarto Adikoesoemo kalebu ing dhaptar 50 wong kang paling sugih ing Indonésia taun 2019
*Konglomerat paling sugih urutan nomer 25 ing dhaptar wong paling sugih ing Indonésia taun 2017
* Konglomerat paling sugih ing urutan 39 ing dhaptar wong paling sugih ing Indonésia taun 2018
*Konglomerat paling sugih ing donya urutan 2057 ing dhaptar wong paling sugih ing donya taun 2019

## Rujukan